นายกิตติศักดิ์ กีรติยะอังกูร ผู้เชี่ยวชาญด้านจุลินทรีย์ กรมวิชาการเกษตร เผยถึงความคืบหน้าของความร่วมมือการตรวจวิเคราะห์อาหารจีเอ็มโอของประเทศสมาชิกอาเซียน ว่า ยังไม่มีความคืบหน้าใดๆ ภายหลังจากการประชุมในรอบที่แล้วซึ่งมีประเทศไทยเป็นเจ้าภาพ โดยในการประชุมครั้งต่อไปมีกำหนดจัดที่ประเทศเวียดนาม แต่ขณะนี้ยังไม่ได้รับการติดต่อใด ๆ จากประเทศดังกล่าว อย่างไรก็ดี คงต้องจัดให้มีการประชุมอีกครั้งภายในปี  2007  แน่นอน